Messiaanlik kogudus ja äratuskeskus
Au Kuningas - Jeruusalem
Tuld Jeruusalemmast
Pastor Oren Lev-Ari
Rahu kallid sõbrad!
Õnnistan teid Jeruusalemmast Jeesuse Kristuse nimel!
Tahan rääkida teile täna usust.
Maailmas on palju uskusid, kuid vaid üks on Jumala usk.
Tahan rääkida Jumala usust, mis tuleb Jumala Sõnast.
Jeesus ütles oma jüngritele: "Uskuge Jumalasse."
Kui Jeesus seda ütles, on see meie jaoks väga tähtis.
Lähme Markuse 11. peatükki ja vaatame, miks Jeesus sellest rääkis
ja mida Ta mõtles.
Markuse 11:12 -
Ja järgmisel päeval Betaaniast lahkumisel tundis Jeesus nälga
ja kui ta kaugelt nägi lehis viigipuud, läks ta vaatama,
kas ehk midagi selle otsast on leida. Ja kui ta puu juurde oli tulnud,
ei leidnud ta muud kui lehti; sest ei olnud viigimarjade aeg.
Siis ütles Jeesus puule: "Ärgu keegi enam iialgi söögu sinust vilja!"
Ja ta jüngrid kuulsid seda.
Jeesus kindlasti teadis, et ei olnud veel viigimarjade aeg.
Jeesus tahtis siiski midagi õpetada.
Jüngrid kuulsid.
Usk tuleb kuuldust ja kuuldu Jumala Sõna kaudu.
Jeesus õpetas jüngreid oma kogemuste kaudu.
Kuigi ta rääkis võrdpiltidega, näitas ta neile praktiliselt,
kuidas usk toimib.
Salmis 20 öeldakse -
Ja varahommikul nägid nad mööda minnes viigipuu
juurteni ära kuivanud olevat. Ja Peetrus, kes mäletas,
ütles Jeesusele: "Rabi, vaata, viigipuu, mille sa needsid,
on ära kuivanud!"
Meil peab olema hea mälu ja seepärast peame paluma,
et Jumal uuendaks meie meeled.
Peame Jeesuse sõnu meeles pidama.
Jeesus ütles: "Saate teise Trööstija, Püha Vaimu, kes tuletab teile meelde
kõik, mida olen teile rääkinud."
Peame värskendama oma mälu Jumala Sõnaga ja palvetama,
et Jeesus uuendaks meie meeled.
Tuld Siionist
Peetrus mäletas ja ütles: Juhtus nii nagu sa ütlesid.
Salm 22 -Ja Jeesus vastas neile: "Olgu teil usku Jumalasse!"
Peate rääkima asju usus.
Kui tahate saada vastust ja teate, et see on Jumala tahe,
kuid palute seda ilma usuta, seda ei sünni.
Kui palvetate usus ja teate, et see on Jumala tahe teie jaoks,
see sünnib. Ta ütles: Olgu teil Jumala usku.
'Aamen' ehk 'tõesti' tähendab, et seda ei saa muuta.
"Tõesti ma ütlen teile, kes iganes ütleb tollele mäele:
kerki ja kukuta end merre!", ega kõhkle oma südames,
et see, mis ta räägib, sünnib, siis see saabki talle!"
Kust usk tuleb?
Usk tuleb kuuldust ja kuuldu Jumala Sõnast.
Kuhu usk läks pärast seda, kui Jeesus risti löödi,
surnuist üles tõusis ja me uuesti sündisime?
Usk on meie südames.
Ta ütles: "Kui keegi ütleb sellele mäele:
Kerki ja kukuta end merre!", see sünnib, kui ta ei kõhkle südames.
Sinu sõnad peavad ühtima sellega, mis sul südames on.
Kui sa südames ei usu, mida ütled, see ei toimi.
Kui usud sellesse ilma ühegi kahtluseta,
siis Jeesus lubas: "Tõesti..." Seda ei saa muuta.
"...ega kõhkle oma südames, vaid usub, mida räägib,
... siis see saabki talle!"
Väga tihti me räägime, kuid kahtleme oma südames.
Oleme palvetanud korduvalt Jumala Sõna kohaselt,
kuid imestame, miks Jumala Sõna ei toimi.
See ei toimi, kuna sa ei tunne Jumala kuningriigi põhimõtteid.
Vaim, hing ja ihu peavad olema üks.
Nende vahel peab valitsema teatud harmoonia.
Süda, hing, suu ja teod.
Kui usud oma südames, uuendad meele, räägid Jumala Sõna
ja teed selle järgi, mida räägid, see sünnib sulle.
Jeesus lubas seda.
Ta on Jumala Poeg, Messias, maailma päästja ning Kuningate Kuningas.
Kui Jeesus ütles "tõesti", usun seda rohkem kui oma kogemusi.
Usun seda, mida Jeesus ütles.
Salm 24 -
"Seepärast ma ütlen teile: Kõike, mida te iganes palves endale palute -
uskuge, et te olete saanud, ja see saabki teile!"
Mis on usk? Lähme Heebrealastele 11.
Salmid 1-3:
Usk on loodetava tõelisus,
nähtamatute asjade tõendus.
Kui loodad midagi, on sinu loodetud asi väga kaugel.
Ühel päeval jõuad sinna, kuhu loodad jõuda.
Loodame jõuda ühel päeval Jumala kuningriiki,
kus kohtume Jeesusega.
Johannese evangeeliumis on kirjas, et elame selles lootuses.
Usk on usaldus.
Lootus on tulevik, kuid usk on olevik.
Usk on loodetava tõelisus, nähtamatute asjade tõendus.
Silmaga seda ei näe, kuid tead, et see on sul olemas,
mitte enda pärast, vaid seepärast, et kõik tõotused Kristuses Jeesuses
on jah ja aamen.
Seetõttu, et Jeesus löödi risti, tõusis üles surnuist
ja tegi õigeks kõik, kes Temasse usuvad,
on sul ligipääs Jumalale.
Sinust sai Jumala pärija ja Jeesuse Kristuse vend.
Kõik tõotused Kristuses on sinu jaoks.
Kallid õed ja vennad!
Kui sul on selline suhe Jumalaga, võid sa Temalt midagi vastu võtta.
Sinu usk töötab ja on aktiivne.
Kui lähened Jumalale oma tegude põhjal,
sellega mida oled või ei ole teinud, sinu usk ei tööta.
Au Kuninga kogudus
Sinu usk töötab vaid siis, kui lähened Jumalale Tema armu
ja armastuse põhjal.
Sel juhul võid saada Temalt kohe, mida vajad.
Ta andis meile usu, et saaksime, mida vajame.
Näiteks tervenemise ja õnnistuse, ja kõik, mida hetkel vajame.
Jeesus ütles, et kõik on võimalik sellele, kes usub.
Paljud meist peavad muutma oma lähenemisviisi ja mõistma,
et Jumal on meie Isa ja armastab meid.
Kirjutatud on, et kui Ta ei säästnud oma ainust Poegagi
ja andis Tema meie eest, kuidas ei annaks Ta koos oma Pojaga
meile ka kõike muud? See on meie usk.
Meie usk on loodetava tõelisus.
Tead, et kõik, mida vajad, on juba olemas.
Võimalik, et oled selle maailma silmis hull.
Kui ütled kõigile maailma tarkadele, et usud Jeesusesse
ja sellesse, et Ta suri ja tõusis surnuist üles,
on ka see nende silmis hullus.
Peame laskma Jumalal uuendada oma meeled.
Kus toimub meie võitlus?
Meie vaim on sündinud Jumalast, meil on uus süda;
vaimus oleme uued loodud.
Võitlus käib peas - vanades mõistuse kindlustustes,
mis asuvad meie mõtetes.
Kui laseme Jumala Sõnal oma meeled uuendada,
on meil lihtsam uskuda ja saada, mida vajame.
Jumal ütles Joosuale, Nuuni pojale:
Mõtle käsuseadusele päeval ja öösel, siis on sul kordaminek kõiges.
Siis võid uskuda ja saada minult kõik, mida vajad.
Heebrealastele 11:2 -
Selle kohta on ju esivanemad saanud tunnistuse.
Usus me mõistame, et maailmad on valmistatud Jumala Sõna läbi,
nii et nägematust on sündinud nähtav.
Siin on sama põhimõte. Sa ehk ei näe oma silmadega seda,
mida vajad, kuid see on olemas.
Jumala Sõna ütleb, et Jumala Tall tapeti
ja löödi risti enne maailma loomist.
Jumala perspektiivist Jeesus suri ja tõusis surnuist
juba enne selle sündimist.
See peab olema ka meie seisukoht.
Jumal ütles: "Usus me mõistame, et maailmad on valmistatud
Jumala Sõna läbi."
'Sõna' ei tähenda heebrea keeles vaid kõnet, vaid ka mateeriat.
Jumal ütles: Saagu valgus! Ja valgus sai.
Õed ja vennad! Jumal ütles ja see sündis.
See ei tähenda, et seda poleks juba olemas olnud.
Jumal rääkis selle meie maailma.
Üleloomulikus maailmas oli see juba olemas.
Kui vajad midagi, mida tead Jumala tahte olevat,
on see üleloomulikus maailmas juba olemas.
Pead uuendama oma meeled ja paluma Jumala oma Isaks.
Ei väe ega võimu, vaid Jumala Vaimu läbi.
Jeesus tuli sinu pärast. Ta oleks tulnud maailma,
kui sa oleksid olnud maailmas ainus, kellele see armastuse tegu teha.
Peate mõistma, et meist on saanud Jumala lapsed.
Kui läheneme Jumalale selle hoiakuga, kõik muutub.
Meie usk muutub äkitselt elavaks ja see hakkab toimima.
See on Jumala usk, mitte inimeste usk.
Jumala usk erineb inimese usust.
Jumala usk teab.
See usk on meie sees.
Kõik sinu vajadused on nähtamatus ehk üleloomulikus maailmas.
Usu seda ja räägi seda!
Usk tänab enne, kui saab vastuse nähtavas maailmas.
Tuld Siionist
Vaatame, mida apostel Paulus meile palve kohta ütleb.
Lugesime Markuse 11:24 Jeesuse sõnu: Kõike, mida te iganes palves
endale palute - uskuge, et te olete saanud,
ja see saabki teile!
Kui usume, et oleme midagi saanud, hakkame Jumalat tänama.
Vaatame, mida Paulus usupalve kohta ütles.
Koloslastele 4:2 -
Palvetage püsivalt, valvake tänupalves!
See on usupalve.
Mitte "võib-olla" või "kui see on Sinu tahtmine".
Kui olen Jumala laps, uuendan oma meelt,
loen Sõna ja palvetan.
Pean teadma Issanda tahtmist, kuna usk toimib armastuses.
Pean teadma oma Isa tahtmist.
Isa armastab mind ja näitab mulle oma teed
ning seda, mida Ta tahab mulle näidata.
Ta tahab näidata mulle kõike.
Jeesus ütles: neile, kes on väljas, on kõik tähendamissõnades,
kuid teile on kõik ilmutatud.
Näitan teile, kuna olete Jumala lapsed.
Jumal on teie Isa.
Pean teadma Jumala tahtmist ja palvetama selle kohaselt.
Kui palvetan Jumala tahte kohaselt, pean palvetama usus.
Jumala tahe ja Jumala usk käivad kogu aeg koos.
Jumala usk ei ütle üht ja Jumala tahe teist.
Peame uuendama oma meeled, et teaksime,
mis on Jumala tahtmine.
Jesaja 55 ütleb:
Minu mõtted ei ole teie mõtted, ja teie teed ei ole minu teed.
Seda öeldi neile, kes ei olnud uued loodud.
Meile said Tema teed meie teedeks ja Tema mõtted meie mõteteks.
Palvetage püsivalt, valvake tänupalves!
Tean Jumala tahet ja hakkan selle kohaselt palvetama
iseenda, oma pere ja teenistuse,
oma linna ja maa eest, vastavalt sellele,
kuidas Jumal juhib palvetama ja uskuma.
Ma ei tea, mida te vajate.
Apostel Paulus ütles: Jumal õnnistab teid
ja täidab oma au rikkust mööda kõik teie vajadused Jeesuses Kristuses.
Kõik meie vajadused täituvad Kristuses Jeesuses.
Kui Jeesus andis iseennast, kuidas Ta ei annaks koos endaga
meile kõike muudki?
Olge püsivad palves!
Paljud inimesed ütlevad: Uskusin, aga ei saanud.
Olge püsivad palves ehk palvetage lakkamata.
Mõned palved ei muutu kunagi ja mõned muutuvad.
Peate palvetama pidevalt.
"...valvake tänupalves."
'Valvake' on heebrea keeles 'shaked'.
Au Kuninga kogudus
Rahvas mässas kõrbes ja kaebas:
Kas Jumal räägib vaid Aaroni ja Moosesega? Miks just Aaroniga?
Jumal ütles: Võtke Aaroni ja kõikide suguvõsajuhtide kepid
ja pange kogudusetelki.
Hommikul puhkeb Minu valitud mehe kepp õitsele.
Teame, et hommikul Aaroni kepp õitses.
See oli mandlipuu (heebr. 'shaked'). See on väga huvitav.
Jumal küsis Jeremijalt: Mida sa näed, Jeremija?
Näen mandlipuuoksa, ütles ta.
Miks just mandlipuu?
Mandlipuu kasvab väga kiiresti,
kuid toob vilja esile viimasena.
See on väga tähtis.
Sõbrad!
'Shaked' tähendab valvamist.
Jeesus ütles: Valvake!
Paulus ütles: Palvetage püsivalt ja valvake tänupalves!
See on usupalve.
Kui vajate midagi Jumalalt, olge palves püsivad,
ehk palvetage pidevalt.
Kui väidate end käivat Jumala usus, kontrollige, kuidas te palvetate.
Kas teie palved on tänupalved? Kas tänate, enne kui saate
või palute uuesti ja uuesti, kord kaheldes, kord usus olles?
Ütlete endamisi: Tänan siis, kui saan vastuse.
See ei ole Jumala usk. Jumala usk teab.
Jumala usk teab, et mida ta palub, seda ta ka saab,
kui ta palub Jumala tahte kohaselt.
Naaseme Heebrealaste kirja 11. peatükki, salmi 6.
"Aga ilma usuta on võimatu olla meelepärane,
sest kes tuleb Jumala juurde, peab uskuma, et tema on olemas
ja et ta annab palga neile, kes teda otsivad."
Siin salmis on midagi väga tähtsat, mis mulle väga meeldib.
See, kes Jumala juurde tuleb, peab uskuma, et Jumal on olemas.
Paljud kristlased, messiaanlikud või usklikud paluvad midagi Jumalalt,
kuid õigupoolest nad tihti ei usugi, et Jumal on olemas.
See on probleem. Nad kahtlevad.
See tähendab: "Kas kuuled, Jumal? Ei. Jumal ei kuule mind."
Me ei taha seda teistele rääkida.
Vahel saatan ründab meid ja hakkame nii mõtlema,
kahtluse mõtteid.
"Kas kuuled mind? Ei kuule vist."
Jumal ütles Pauluse kaudu, kes selle kirja kirjutas:
"Ilma usuta on võimatu olla meelepärane,
sest kes tuleb Jumala juurde ..."
Läheneme Jumalale palves, kuna palve on dialoog Jumalaga.
'Lähenema' tuleb heebreakeelsest sõnast 'krav' ehk 'võitlus'.
Pead võitlema ja iseennast võitma.
Tahame tihti saatanat võita.
Mõistke, et Jeesus võitis saatana ja andis meile võidu.
See on meie võit.
Meie usk võidab maailma.
Jeesus andis meile usu ja võidu saatana üle.
Peame võitma iseennast.
Jeesus ütles: Kui keegi tahab tulla minu järel,
salaku ta end, võtku oma rist ja järgigu mind.
Siin öeldakse: Kes Jumala juurde tuleb ...
Pead võitma ennast ehk oma patuse liha
mitte väe ega võimu, vaid Jumala Vaimuga.
Võidad selle Jumala Sõnaga ja Tema antud usuga.
See, kes Jumala juurde tuleb, peab uskuma et ta on olemas ...
Meie usk peab nii palju kasvama, et ühel päeval
ei palu me Temalt enam midagi, vaid otsime ainult Tema palet.
Kirjutatud on: Ärge muretsege! Otsige esiti Jumala riiki
ja Tema õigsust, siis antakse kõike muud teile pealegi.
Palume paljusid asju, kuid vajame vaid üht.
Jeesus ütles Martale, et Maarja valis hea osa -
istuda Jeesuse jalge ees ja kuulata Tema sõnu.
Usk tuleb kuuldust ja kuuldu Jumala Sõna kaudu.
Õed ja vennad! Jumal õnnistagu teid!
Armastan teid, kuid Jumal armastab teid veel enam.
Tahan paluda Jeesuse Kristuse nimel, et see sõna võiks tuua esile vilja
30-, 60- ja 100-kordselt, Jeesuse nimel.
Taevane Isa, õnnistan oma vendi ja õdesid.
Tervenda Jeesuse nimel kõik, kes vajavad tervenemist.
Täida Püha Vaimuga need, kes vajavad Sinu tuld.
Anna rahu neile, kes seda vajavad.
Jeesuse Kristuse, meie Päästja nimel!
Olen Oren Lev Ari. Shalom Jeruusalemmast!
Ülal on meie kontaktinfo Iisraelis, kui keegi soovib toetada meie tööd.
Soome keelest tõlkinud: Monika Jaaguri